Diari Oficial de la Generalitat Valenciana


Sumari del DOGV 5130, del 08-11-2005 (2005/11190)

Notificació a Zamfira Timpau de la resolució dictada en l'assumpte civil número 591/2005.
-----------------------------------------------------------------------------------------

### Dades del document

Número de DOGV
:   5130

Data del DOGV
:   08-11-2005

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2005/11356


Organisme emissor
:   Jutjat de Primera Instància Número 7 de Castelló de la Plana

Tipus de document
:   Anunci

Notificació a Zamfira Timpau de la resolució dictada en l'assumpte civil número 591/2005. [2005/Q11482]  
Procediment: assumpte civil 591/2005  
Montserrat Isabel Cabrera, secretària del Jutjat de Primera Instància número 7 de Castelló de la Plana.  
Al juí a què es fa referència s'ha dictat la resolució el text de la qual, literalment, diu així:  
«Interlocutòria número 1.136/2005  
Castelló de la Plana, 10 d'octubre de 2005  
Antecedents de fet  
1. En data 25 de maig de 2005, Lidón Calvo Forner, lletrada habilitada de la Generalitat Valenciana, en representació de l'entitat pública a què fan referència els articles 172, 173 i 176.2 del Codi Civil d'acord amb la Llei Orgànica 1/1996, de 15 de gener, de Protecció al Menor, i disposició addicional primera de la Llei 21/1987, d'11 de novembre, va presentar una sol·licitud de proposta d'adopció prèvia de la menor d'edat Paula Mechó Timpau.  
2. Admesa a tràmit la sol·licitud es va registrar amb el número 591/2005, i els adoptants n'hi van prestar el consentiment, van ser oïts els pares biològics, no va comparéixer la mare, i el pare va manifestar-ne la conformitat pel que fa a la proposta d'adopció.  
3. El ministeri fiscal va informar en el sentit de considerar procedent l'adopció dels menors d'edat pel fet de ser al més adequat a l'interés dels menors, segons l'informe de data 6 d'octubre de 2005.  
Fonaments jurídics  
Únic. L'article 175 del Codi Civil exigix per a l'adopció que l'adoptant siga major de 25 anys i que tinga, almenys, 14 anys més que l'adoptand, i requerix que este siga menor d'edat no emancipat. L'article 176 determina que per a iniciar l'expedient d'adopció és necessària la proposta prèvia de l'entitat pública a favor de l'adoptant o adoptants que esta entitat haja declarat idonis per a l'exercici de la pàtria potestat. El Codi Civil en l'article 177 manifesta que: .haurà de consentir l'adopció, en presència del jutge, el adoptant o adoptants., i establix així mateix que .hauran d'assentir a la adopció en la forma establida en la Llei d'Enjudiciament Civil: 2. Els pares de l'adoptand que no es trobe emancipat, tret que estigueren privats de la pàtria potestat per sentència ferma o incursos en causa legal per a esta privació.. D'acord amb l'article 177.3 del Codi Civil .hauran de ser simplement oïts pel jutge: 1. Els pares que no hagen sigut privats de la pàtria potestat, quan el seu assentiment no siga necessari per a l'adopció.. Són aplicables les normes establides en l'article 781.1 de l'actual Llei d'Enjudiciament Civil, i així els pares que pretenguen que es reconega la necessitat del seu assentiment per a l'adopció podran comparéixer davant el tribunal que tinga coneixement del corresponent expedient i manifestar-ho així. El tribunal, amb suspensió de l'expedient, assenyalarà el termini que prudencialment estime necessari per a la presentació de la demanda, que no podrà ser inferior a 20 dies ni excedir-ne de 40. Presentada la demanda es tramitarà d'acord amb l'establit en l'article 753. Si no es presenta la demanda en el termini fixat pel tribunal, es dictarà una interlocutòria que donarà per acabat el tràmit. Dictada esta resolució no s'admetrà cap reclamació posterior dels mateixos subjectes sobre necessitat d'assentiment per a l'adopció de què es tracte. L'article 1.825 de la Llei d'Enjudiciament Civil de 1881, vigent d'acord amb el que disposa la disposició derogatòria única de la Llei d'Enjudiciament Civil, de 7 de gener de 2000, establix que totes estes actuacions es practicaran amb la intervenció del ministeri fiscal, que haurà d'emetre l'informe corresponent. L'article 108 del Codi Civil determina que .la filiació matrimonial i la no matrimonial, així com l'adoptiva, produïxen els mateixos efectes, d'acord amb les disposicions d'este codi.; i l'article 109 del mateix cos legal disposa que .la filiació determina els cognoms d'acord amb el que disposa la llei..  
En este cas concorren tots els requisits exposats abans, ja que tal i com es desprén de les partides de naixement aportades, tant els adoptants com l'adoptanda tenen les edats requerides per la llei. S'han observat també els tràmits exigits, els adoptants han consentit l'adopció mitjançant les compareixences de data 22 de juny de 2005, s'han oït els pares biològics, la mare no ha comparegut, malgrat haver-ne estat citada, mentre que el pare en va mostrar la conformitat pel que fa a la proposta d'adopció. El ministeri fiscal va informar favorablement pel que fa a la procedència de l'adopció tal com consta documentat en la causa. Per tot això, s'ha de constituir l'adopció en els termes que interessen, amb les conseqüències inherents a esta constitució, i servar la reserva necessària sobre la identitat dels adoptants, a fi d'evitar que la família d'origen tinga coneixement de la identitat dels nous pares adoptius.  
Part dispositiva  
Atés el que s'ha exposat, José Luis Conde-Pumpido García, magistrat jutge de Primera Instància número 7 de Castelló de la Plana.  
Acorde: l'adopció de la menor d'edat Paula Mechó Timpau (nascuda a Vila-real, Castelló, en data 25 de març de 2004, i inscrita al Registre Civil d'esta població, en la secció I, al tom 230, pàgina 277), a favor del matrimoni proposat pel Consell d'Adopció de Menors (expedient número 14/1997-N), tot això en interés de la menor. Determineu els cognoms de la menor en la forma legalment establida.  
Una vegada ferma esta resolució, notifiqueu-la mitjançant exhort a l'encarregat del Registre Civil de Vila-real (Castelló) a fi que procedisca a la inscripció de l'adopció al marge de la inscripció de naixement de l'adoptada, després d'això s'arxivarà este expedient.  
Notifiqueu esta resolució al promotor de l'expedient, als pares biològics i al ministeri fiscal, i feu-los saber que contra esta resolució s'hi pot interposar un recurs d'apel·lació en el termini de cinc dies.   
Per a la notificació a la mare, Zamfira Timpau, en parador ignorat, publiqueu edictes al tauler d'anuncis d'este jutjat i en el Diari Oficial de la Generalitat Valenciana.  
Uniu esta resolució al llibre d'actuacions definitives d'este jutjat, i deixeu testimoniatge en actuacions.  
Esta és la meua interlocutòria, que pronuncie, mane i firme».  
Atés el desconeixement de l'actual domicili o residència de la mare biològica de la menor, Zamfira Timpau, mitjançant la interlocutòria dictada en el dia de hui, el jutge ha acordat la publicació del present edicte al tauler d'anuncis d'este jutjat i en el Diari Oficial de la Generalitat Valenciana, per a portar a efecte la diligència de notificació d'interlocutòria.  
Castelló de la Plana, 10 d'octubre de 2005.. La secretària judicial: Montserrat Isabel Cabrera.